text: Speedway: dansker toer i Vojens
  14 september 2014 kl. 05.15
  Speedwaykøreren Peter Kildemand var mere end tilfreds efter andenpladsen ved lørdagens VM-grandprix i Vojens.
  Speedwaykøreren Peter Kildemand er ved at gøre det til en vane at gøre det godt, når han kører VM-grandprixer på hjemmebane.
  Ved grandprixet i Parken kørte han sig til en plads i finalen og blev firer, mens han ved lørdagens grandprix i Vojens steppede yderligere op og blev toer.
  - Jeg lavede bestemt ikke starten i finalen, og det er utrolig ærgerligt, for jeg kørte super godt. Samtidig kørte Andreas Jonsson rigtig stærkt, så jeg er meget tilfreds med min andenplads, siger Peter Kildemand til Ritzau.
  I finalen tabte Kildemand til svenske Andreas Jonsson, mens danskeren henviste polske Krzysztof Kasprzak og australske Troy Batchelor til henholdsvis tredje- og fjerdepladsen.
  